<<แหล่งสร้างสม อมตากายา>>

     โชคชัย 4 เยื้องกองปราบ หน้าซอย 25 ครับ

<<พระอาจารย์ เทศนาเจริญพร>>

     หลังจากฟาดอาหารร้านเด็ดในโชคชัย 4 ระหว่างทางเดินกลับมาที่พาหนะ น้อง GB และทีมงานเห็นอาม่าหอบหิ้วถุงขนมปังกรอบ ปริมาณประมาณจะเอาไปถมที่ดินแถวไหนซักแห่ง 555+ ก็พอจะประเมินได้ว่า ต้องมีของเด็ดให้ได้ล่าเป็นแน่ๆ เดินมาอีกนิดหน่อย มาจะเอ๋ ร้านคุณหน่อย เบเกอรี่ ชะเอิงเอยจนได้ สาขาแยกมาจาก ใกล้แยกพงษ์เพชร ซอยชินเขต เมื่อ 20 ปีที่แล้วเดิมที คุณแม่หน่อยนั้น สมัยก่อนก็เป็น พนักงานบริษัทธรรมดาๆ โดยทั่วไปๆและชื่นชอบการทำขนม จึงมักจะทำมาจำหน่ายเพื่อนๆพี่ๆน้องๆที่ทำงานเป็นประจำ เหตุการณ์พลิกผันจากยุคฟองสบู่แตก เมื่องานประจำทำต่อไปไม่ได้ ก็ต้องดินรนกันเต็มที่ ด้วยการรับขนมมาขายและทำขนมปังกรอบของตนเองแจมขายไปด้วยตามตลาดนัด แต่กลับกลายว่าของตัวเองขายดิบขายดีแซงขนมคนอื่นไปซะงั้น ทั้งๆที่ตอนแรกก็กังวล เพราะขนมของตนก็ใช่จะราคาถูก แต่ลูกค้าที่ชื่นชอบ ตอกย้ำเสมอว่า ของดีของอร่อย ยอมจ่ายจ๊ะ 555+ 

     ขนมปังที่ร้าน ใช้ขนมปังอย่างดีโดยสั่งจากโรงผลิตมาเป็นพิเศษให้มีขนาดบางกว่าโดยทั่วๆไป โดยมีความหนาแค่ 5 ซม. จากนั้นก็เลือกใช่เนยแท้อย่างดี ปาดแบบเต็มๆ แล้วนำไปอบ แบ่งบรรจุขาย โดยวันนึงต้องทำกันระดับ 1,000 ถุงกันเลยทีเดียว แม้จะผ่านมาหลายปี แต่ที่ร้านก็เน้นการทำด้วยคนเป็นหลัก เพราะได้ความเป็นโฮมเมดและใส่ใจในคุณภาพกันได้อย่างเต็มที่ โดยพนักงานแต่ละคนกว่าจะปาดเนยได้ดั่งใจ ต้องสอนกันไป 2-3 เดือนเลยทีเดียว การจำหน่ายนั้น ถุงๆ ถุงเล็ก 200 กรัม 60 บาท ถุงใหญ่ 400 กรัม 110 บาท ส่วนเป็นกระป๋องเล็ก 100 บาท และกระป๋องใหญ่ 190 บาท ฟาดกันให้ลืมกลืน สำหรับผู้ใดสนใจอยากจะรับไปจำหน่ายต่อ ก็สามารถติดต่อไปทางร้านได้จ๊ะ เค้ามีราคาพิเศษให้ด้วยจ๊ะ มาทั้งทีจัดสักหน่อย หอบหิ้วกันไปลองริดรอนประหัสประหาญกันที่บ้านดูครับ

<<ฝึกฝนริดรอน อริศัตรู >>

     - ขนมปังกรอบ อบเนยสด ( ถุงละ 110 บาท) ????????????????: 1 ถุง บรรจุมาเต็มพอใช้ได้ ขนมปังหนาดีใช้ได้ หอมเด่นชัด เนยดูสีสวย น้ำตาลดูซึมซาบติดเนื้อ ด้านนอกขอบบางกรอบ ด้านในแน่นออกเหนียวหนึบๆเบาๆจากหน้าที่เข้มข้น ดีงามไม่ธรรมดาครับ

     - ขนมปังกรอบ อบเนยกระเทียม ( ถุงละ 110 บาท) ????????????: ดูดีน่าทานด้วย หอมกระเทียมลอยมาไม่น้อย ขอบดูเกรียมกว่าเล็กน้อย 555+ แต่ด้านในมีกระเทียมชิ้นแผ่นเล็กๆปนอยู่ดี ออกเค็มและหวาน รวมๆแล้ว พอใช้ได้ครับ

<<รอบรู้ ประเมินอำพันวิชชา>>

      >รสชาติ – 3.75/5 : หน้าเนยสดนี่ เทพไม่ธรรมดาจริงๆ 555+ หวาน หอม พอเหมาะพอควร และด้วยรสสัมผัสที่กรอบมาก แต่ด้านในออกเหนียนุ่ม เคี้ยวแล้วออกหนึบๆนิดๆ แปลกประหลาดดีจริงๆ 555+ เสียดายที่กระเทียม ออกเค็มหนักไปหน่อย ทานไปเรื่อยๆนี่ไม่ดื่มน้ำตามไม่ไหวจริงๆ เข้มข้นดี หอมดีไม่น้อย หน้าตาน่าทานดีเลยครับ

     >ราคา – 3.5/5 : พอแวะหากัน กระชับความสัมพันธ์ก็พอ แม้ส่วนตัวจะไม่ได้ชื่นชอบขนมปังกรอบเท่าไหร่ แต่โดนเจ้านี่ไป ยกนิ้วให้เรื่องคุณภาพเลยจ๊ะ เพียงแต่ราคาที่สูงไปนิดเมื่อเทียบกับปริมาณแล้ว น้อง GB ก็พอแค่กล้อมแกล้มได้ แต่ทานบ่อยๆก็ไม่ไหวเหมือนกันนะจ๊ะ

     >บรรยากาศ – 3.5/5 : ซื้อกลับบ้านเท่านั้นจ๊ะ เคาร์เตอร์วางขายให้ได้เลือกเสียทรัพย์กัน ด้านในเป็นเตาอบขนาดใหญ่ดี พนักงานดูมีความสะอาดและความเป็นระเบียบดีเลยครับ

     >บริการ – 4/5 : พี่ๆต้อนรับขับสู้ เชียร์แขกดี ให้คำแนะนำดี ให้ชิมฟรี ไม่มีบ่น (ผมชอบ 555+) ยิ้มแย้มแจ่มใสและพูดจาสุภาพดีครับ บริการรวดเร็วดีใช้ได้ ที่จอดรถค่อนข้างไม่ลำบากมาก เพราะโซนดังกล่าวร้านและรถจะไม่พลุกพล่านมาก แต่ก็ใช่ว่าจะว่างเสมอๆไปนะครับ 555+

<< บรรลุศาสตรา แก่กล้าการยุทธ์ >>

     พลังแก่กล้า น่าติดตามครับ

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
